

Na osnovu članka 9. Zakona o županijskim ministarstvima i drugim tijelima županijskeuprave (“Narodne novine Hercegovačko-neretvanske županije” broj: 4/98, 1/02 i 4/07) i Odluke Vlade broj: 01-1-02-1006/19 od 22.5.2019. godine, Ministarstvo prosvjete, znanosti, kulture i športa HNŽ/K, ***objavljuje***

**JAVNI POZIV**

**za predlaganje projekata iz područja KULTURE**

**radi sufinanciranja iz sredstava Ministarstva prosvjete, znanosti, kulture i športa Hercegovačko-neretvanske županije**

**I . Pravo sudjelovanja**

Pravo sudjelovanja na Javnom pozivu imaju sva fizička lica koja imaju prepoznatljive rezultate u radu, pravne osobe, organizacije i udruge građana koja su registrirana kod nadležne institucije u HNŽ/K, za obavljanje poslova iz tražene djelatnosti i koje nemaju smetnje za sudjelovanje na Javnom pozivu. Prednost kod raspodjele sredstava imaju organizatori kulturnih događaja te društva i udruge koje njeguju kulturnu tradiciju duže od 3 godine.

Korisnici sredstava iz Proračuna HNŽ/K za 2018. godinu za Ministarstvo prosvjete, znanosti, kulture i športa HNŽ/K s pozicije „Ostali izdaci za kulturu (po odluci Vlade)“, koji su putem Javnog poziva dobili novčana sredstva, a koji nisu dostavili Izvještaj o utrošku novčanih sredstava utvrđen Točkom IV. Odluke 01-1-02-2663/18 od 22.11.2018. godine, ne mogu sudjelovati u raspodjeli novčanih sredstava planiranih u 2019. godini sa pozicije „Ostali izdaci za kulturu (po odluci Vlade)“.

**II . Obvezna dokumentacija:**

1. popunjen prijavni obrazac (obrazac se nalazi na web: [www.monkshnk.gov.ba](http://www.monkshnk.gov.ba))
2. kopija rješenja o upisu u registar nadležne institucije
3. uvjerenje o poreznoj registraciji – identifikacijski broj, a za fizičko lice životopis sa dokumentacijom
4. kopija ugovora s bankom ili potvrda od banke iz koje se vidi tko je vlasnik navedenog računa
5. referentna lista
6. projekt koji sadržavati: naziv projekta, opis projekta s ciljevima, indikatori učinka, broj sudionika, vrijeme trajanja, informacija o iznosu traženih sredstava, postignuti rezultati

**III. Sredstva za realizaciju projekata iz oblasti kulture u iznosu od 220.000,00 KM dodijelit će se na osnovu bodovnih kriterija:**

-stupanj doprinosa afirmaciji kulture područja HNŽ/K od 0 - 100 bodova

-afirmacija stvaralaštva mladih od 0 - 100 bodova

-afirmacija likovne, kazališne, glazbeno-scenske,

plesne, muzejsko-galerijske, knjižnične i izdavačke

djelatnosti, kulturno umjetničkog amaterizma,

kulturno-povijesnog i prirodnog nasljeđa od 0 - 100 bodova

-njegovanje tradicijsko-kulturnih vrijednosti od 0 - 100 bodova

-sudjelovanje i uspjesi na domaćim i međunarodnim

smotrama i natjecanjima od 0 - 100 bodova

-organizatori kulturnih manifestacija međunarodnog karaktera od značaja za HNŽ/K od 0 - 300 bodova

-organizatori kulturnih manifestacija državnog nivoa od značaja za HNŽ/K od 0 - 200 bodova

-organizatori kulturnih manifestacija županijskog karaktera od značaja za HNK od 0 - 150 bodova

-kulturne manifestacije od značaja za HNŽ/K od 0 – 500 bodova

-prepoznatljivost rada i ostvarenih rezultata u medijima od 0 – 100 bodova

(printani, audio, video, linkovi,…)

-za izuzetne uspjehe pojedinaca od 0 - 100 bodova

**IV. Obrazac za prijavu na ovaj Javni poziv može se preuzeti na Protokolu Ministarstva prosvjete, znanosti, kulture i športa HNŽ/K, na web stranici Vlade HNŽ/K:** [**www.vlada-hnz-k.ba**](http://www.vlada-hnz-k.ba) **i na web stranici Ministarstva prosvjete, znanosti, kulture i športa HNŽ/K:** [**www.monkshnk.gov.ba**](http://www.monkshnk.gov.ba)**.**

Popunjene prijave s pratećom dokumentacijom, sa obveznom napomenom **„Za Javni poziv iz područja kulture“**, dostaviti osobno ili poštom na adresu:

**Ministarstvo prosvjete, znanosti, kulture i športa HNŽ/K**

**Stjepana Radića br. 3.**

**88000 Mostar**

Nepotpune i nepravodobne prijave neće se uzimati u razmatranje.

Rok za podnošenje prijava je 15 dana od dana objavljivanja u dnevnim novinama.